ПРОТОКОЛ № 24
от заседание на Комисия по дисциплинарните производства
към Висшия съдебен съвет,
проведено на 25 юни 2013 г.

Днес, 25 юни 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 

ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								ГАЛЯ ГЕОРГИЕВА										СВЕТЛА ПЕТКОВА
								ЯСЕН ТОДОРОВ
								МИХАИЛ КОЖАРЕВ
								
ОТСЪСТВА: Милка Итова

От администрацията на ВСС: Силвия Илиева – началник отдел „НДПП” в дирекция  “Правна” 

	Заседанието протече при следния дневен ред:
1. Заповед на Ганчо Драганов – председател на Районен съд – Тервел, с която на основание чл. 327 от ЗСВ е обърнато внимание на ................ – съдия в Районен съд – Тервел. 
Приложение: Писмо № 11-07-1204/17.06.2013 г., заповед № 86/12.06.2013 г.
2. Решение на Върховния административен съд – петчленен състав, с което оставя в сила решение на ВАС – VІІ отделение, с което е отменено решение на Висшия съдебен съвет по протокол № 33/16.10.2010 г., т. 16 – наложено дисциплинарно наказание „порицание” на ................... от гр. Бургас.  
3. Преглед на дисциплинарните производства във Висшия съдебен съвет.
4. Разни.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните  допълнителни точки:
- Предложение от Евгени Диков – и. ф. градски прокурор на Софийска градска прокуратура, за образуване на дисциплинарно производство и налагане на дисциплинарно наказание по чл. 308, ал. 1, т.т. 4 или 6 от ЗСВ на ................. – прокурор в Софийска градска прокуратура. 
- Проект на отговор по запитване от Националния институт на правосъдието (НИП), за наличие на образувани дисциплинарни производства, влезли в сила решения на ВСС за налагане на дисциплинарни наказания и дали същите са заличени по силата на закона, за магистрати, във връзка с провеждане на процедура за подбор на постоянни преподаватели в НИП.
- Заявления за достъп до обществена информация от Български институт за правни инициативи.

По дневния ред

1.ОТНОСНО: Заповед на Ганчо Драганов – председател на Районен съд – Тервел, с която на основание чл. 327 от ЗСВ е обърнато внимание на .................. – съдия в Районен съд – Тервел. 
Приложение: Писмо № 11-07-1204/17.06.2013 г., заповед № 86/12.06.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приемe за сведение заповед № 86/12.06.2013 г. на Ганчо Драганов – председател на Районен съд – Тервел, с която на основание чл. 327 от ЗСВ е обърнато внимание на ................... – съдия в Районен съд – Тервел и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

2.ОТНОСНО: Решение на Върховния административен съд – петчленен състав, с което оставя в сила решение на ВАС – VІІ отделение, с което е отменено решение на Висшия съдебен съвет по протокол № 33/16.10.2010 г., т. 16 – наложено дисциплинарно наказание „порицание” на .................. от гр. Бургас.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение решенията на Върховния административен съд – петчленен състав и на ВАС – VІІ отделение.	
	2.2. Решенията да се приложат към кадровото досие на магистрата.

3.ОТНОСНО: Преглед на дисциплинарните производства във Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	
3.1. Приема за запознаване изготвения преглед на дисциплинарните производства във Висшия съдебен съвет. Същият да се докладва на следващото заседание на комисията.
3.2. Решението да се изпрати на комисия „Международна дейност.

Допълнителни точки

1.ОТНОСНО: Предложение от Евгени Диков – и. ф. градски прокурор на Софийска градска прокуратура, за образуване на дисциплинарно производство и налагане на дисциплинарно наказание по чл. 308, ал. 1, т.т. 4 или 6 от ЗСВ на .................... – прокурор в Софийска градска прокуратура. 

След проведеното явно гласуване, председателят обяви резултата: с 6 /шест/ гласа “за”, 0 /нула/ “против” и  0 /нула/ гласа “въздържали се”,

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Евгени Диков – и. ф. градски прокурор на Софийска градска прокуратура, да образува дисциплинарно производство и избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1, т.т. 4 или 6 от ЗСВ на ................... – прокурор в Софийска градска прокуратура. 

2.ОТНОСНО: Проект на отговор по запитване от Националния институт на правосъдието (НИП), за наличие на образувани дисциплинарни производства, влезли в сила решения на ВСС за налагане на дисциплинарни наказания и дали същите са заличени по силата на закона, за магистрати, във връзка с провеждане на процедура за подбор на постоянни преподаватели в НИП.
Приложение: Писма №№ 33-00-059/20.06.2013 г. и 33-00-059/21.06.2013 г., проект на отговор.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Одобрява изготвения проект на отговор, същият да се изпрати Националния институт на правосъдието.

3.ОТНОСНО: Заявления за достъп до обществена информация от Български институт за правни инициативи.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. На основание чл. 31 от ЗДОИ да се поиска съгласие от ..................., необходимо за предоставяне на информацията.
3.2. При изрично писмено съгласие от лицата и след извършване на проверка в администрацията на Висшия съдебен съвет, да се уведоми Биляна Гяурова – Вегертседер за резултата от проверката. 
3.3. Решението на комисията да се изпрати на Светла Иванова – началник отдел „Връзки с обществеността” и отговорно лице по ЗДОИ във ВСС, с оглед разпоредбата на чл. 31, ал. 1 от ЗОДОИ.

25.06.2013 г.			                   ПРЕДСЕДАТЕЛ:/п/ 

                                                                                                     ВАСИЛ ПЕТРОВ